જ્યોતિષાચાર્ય રઘુનાથભાઈ દવેએ ધનતેરશનાં શુભ મુહૂર્ત આપતાં જણાવ્યું છે કે આસો વદ-૧૩, તા.૫ નવેમ્બરે ધનપૂજા-ઈન્દ્ર-કુબેર-લક્ષ્મી પૂજન માટેના શુભ મુહૂર્ત આ મુજબ છે: સવારે ૦૬-૪૮થી ૦૮-૧૧ અમૃત ચોઘડિયું અને ચંદ્રની હોરા ધન-લાભકર્તા, સવારે ૦૮-૪૮થી ૧૦-૫૯ ગુરુની હોરા અને શુભ ચોઘડિયું શ્રેષ્ઠ ધન યોગકર્તા. સવારે ૧૧-૪૮થી ૧૩-૪૭ શુક્ર અને બુધની હોરા અને વિજય અભિજિત મુહૂર્ત ઉત્તમ, (વિજય અભિજિત મુહૂર્ત મધ્યાહ્ને ૧૧-૫૯થી ૧૨-૪૭), બપોરે ૧૩-૪૮થી ૧૯-૩૫ ચલ, લાભ, અમૃત અને ચલ ચોઘડિયાં ઉત્તમ તથા ચંદ્ર, ગુરુ અને શુક્રની હોરાઓ શ્રેષ્ઠ ધનવર્ષાકર્તા. રાત્રે ૧૯-૪૮થી ૨૧-૪૮ બુધ-ચંદ્રની હોરાઓ શ્રેષ્ઠ, રાત્રે ૨૨-૪૭થી ૨૪-૨૩ લાભ ચોઘડિયું અને ગુરુની હોરા ધનવૃદ્ધિકર્તા.